Imut Cody, il-kelb li tant kien għażiż għal Carina Camilleri, il-mamà tal-personalità Ben Camille. Aħna tkellimna ma' Carina li b'qalb maqsuma għall-aħħar tirrakkonta kif Cody kien qed ibati ħafna. "Cody kellu 13-il sena u nofs. Beda jzappap u s-sena l-oħra qabditu l-artrite. Kien mar tajjeb bl- imma dan l-aħħar xahar kien qed jimxi u ftit wara jiddeċiedi li joqgħod bilqiegħda. L-artrite kienet qiegħda ħażin ħafna u ma kienx qed jagħmel suċċess bil-mediċina. Biddilna l-mediċina għal waħda aktar qawwija, imma xorta ma rrispondiex għaliha." Carina ma tistax tneħħi minn moħħha, il-bikja kontinwa ta' Cody. "It-Tlieta, konna fuq is-sufan u niżel biex jagħmel il-bżonnijiet tiegħu. Kif daħal, poġġa bilqiegħda fuq it-tapit u bdiet il-bikja. Beda jibki u jinbaħ, b'għajta indeskrivibbli. Ċempilt lil Ben u għedtlu biex jiġi jgħinni għax ma kontx naf x'se naqbad nagħmel. Ġie l-veterinarju, misslu l-ispina u qalli, "Mhux qiegħda tidher tajba u għandi bżonn nippreparak għax jista' jkun li wasal. Ħadnieh il-klinika, taw il-morfina iżda damet 3 sigħat biss. Beda jipprova jqum imma s-saqajn ta' wara ma bdewx iħalluh. Erfajtu, erġajt ħadtu l-klinika u mbagħad kellna nieħdu d-deċiżjoni." Imma x'kien ifissier Cody għal Carina? "Haw' min jgħid li minflok ikollok it-tielet wild, iġġib kelb. Il-mara tħoss ftit vulnerabbiltà għax ikunu kibru t-tfal u għalhekk iġġib kelb minflok. Niftakar li Ben kien ġabu lil Cody. Mar japplika għas-Sixth Form u kif daħal fil-karozza qalli li hemm ħafna ġriewi li twieldu f'salt minn kelba. Beda jgħidli biex immorru narawhom. Morna u Cody kien qiegħed fuq quddiem, jinbaħ u jieħu ħsieb lil ħutu, u ħadna lilu," tistqarr Carina. Ittemm tgħid, "L-iktar li nimmissja l-preżenza tiegħu. Minkejja li minn dejjem xtaqt li nikkremah, dfinieh f'għalqa. Għandi sapport kbir mingħand uliedi Ben u Dale, u n-nisa tagħhom Xtina u Jess, u mingħand il-ħbieb u anke mingħand nisa li ma nafhomx. Impressjonanti kemm huma ta' sapport in-nies. Inżomm f'moħħi din il-frażi li qalet Zorisa, it-tabiba tiegħi,
BIL-FILMAT: Imut il-kelb ta' Carina